ПРОТОКОЛ № 20
от заседание на Комисия по правни въпроси 
на Висшия съдебен съвет, проведено на 9 юни 2014 г.

Днес, 9 юни 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА - отсъства
						КАРОЛИНА НЕДЕЛЧЕВА								           НЕЗАБРАВКА СТОЕВА - отсъства
														
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт.

По т. 1 от дневния ред на заседанието на КПВ присъстваха: Ралица Негенцова – председател на Висшия адвокатски съвет и Емилия Недева – член на Висшия адвокатски съвет .
По т. 2 от дневния ред на заседанието на КПВ присъства г-н Калин Калпакчиев – член на ВСС.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
- Отговори на въпроси във връзка с предстоящия Четвърти кръг на мониторинга на Групата държави срещу корупцията на тема „Превенция на корупцията по отношение на народните представители, съдиите и прокурорите”, изготвени от Мартин Величков – старши експерт-юрисконсулт в дирекция „Правна”;
- Становище от Мартин Величков – старши експерт-юрисконсулт в дирекция „Правна” относно писмо от зам.окръжния прокурор на ОП-Ямбол за определяне на ранг и трудово възнаграждение на Емилиян Атанасов Козловски – следовател в Окръжен следствен отдел в ОП-Ямбол.

Д Н Е В Е Н   Р Е Д:

1. ОТНОСНО: Среща с представители на Висшия адвокатски съвет във връзка с предоставена информация от ОСВ за случаи, в които заседанията по наказателни дела се гледат извън съдебните зали.

След направените обсъждания по повод писмото на Висшия адвокатски съвет, в което се изразява тревога от възникналата тенденция да се обособяват съдебни зали ad hoc за разглеждане на наказателни дела и то в места за лишаване от свобода и постъпилата информация от председателите на Софийски апелативен съд,  Апелативен специализиран наказателен съв, Апелативен съд гр. Пловдив, Апелативен съд гр. Варна и Апелативен съд гр. Бургас,

КОМИСИЯТА ПО ПРАВНИ ВЪПРОСИ
Р Е Ш И:

1.1. Да се предостави информацията от апелативните райони на Висшия адвокатски съвет за запознаване, с оглед излизане с общо становище относно случаите на разглеждане на дела извън съдебните зали и предприемане на съвместни мерки.
2. ОТНОСНО: Проект на Правила за избор на кандидати за председател на Върховния касационен съд, председател на Върховния административен съд и главен прокурор.
 
КОМИСИЯТА ПО ПРАВНИ ВЪПРОСИ
Р Е Ш И:

2.1. Приема проекта на Правила за избор на кандидати за председател на Върховния касационен съд, председател на Върховния административен съд и главен прокурор, с направените предложения и възражения от членовете на Комисията, отразени в последния вариант на проекта.
2.2. Проектът да се предостави на Гражданския съвет за заседанието на 20.06.2014 г.
2.3. Да се публикува на интернет страницата на ВСС.

3. ОТНОСНО: Писмо от председателя на Върховен административен съд относно предложение за допълнение и изменение на Правилата за избор на административни ръководители на ОСВ.

КОМИСИЯТА ПО ПРАВНИ ВЪПРОСИ
Р Е Ш И:

3.1. Подкрепя предложението на председателя на Върховния административен съд за допълнение и изменение на Правилата за избор на административни ръководители на ОСВ, както следва:
- В чл. 7 се правят следните изменения и допълнения:
чл. 7 се изменя по следния начин:
Чл. 7. Магистрати и юридически лица с нестопанска цел, регистрирани за осъществяване на общественополезна дейност, висши училища и научни организации не по-късно от 7 дни преди събеседването могат да представят на Висшия съдебен съвет становища за кандидата, включващи и въпроси, на които кандидатите отговарят писмено. Анонимни становище и сигнали не се разглеждат.

Стара редакция
Чл. 7. Магистрати и юридически лица с нестопанска цел, регистрирани за осъществяване на общественополезна дейност, висши училища и научни организации не по-късно от 7 дни преди събеседването могат да представят на Висшия съдебен съвет становища за кандидата, включващи и въпроси,  които могат да му бъдат поставяни. Анонимни становище и сигнали не се разглеждат.

- В чл. 10 се правят следните изменения и допълнения:
чл. 10 е изменя по следния начин:
Чл. 10. Поставените въпроси и становища до ВСС се публикуват на интернет страницата на Висшия съдебен съвет в срок до 3 работни дни след постъпването им. Не се публикуват анонимни сигнали, конкретни данни, съставляващи класифицирана информация, както и факти от интимния живот на кандидатите.

Стара редакция
Чл. 10. Поставените и получени въпроси и становища до ВСС и постъпилите отговори се публикуват на интернет страницата на Висшия съдебен съвет в срок до 3 работни дни след постъпването им. Не се публикуват анонимни сигнали, конкретни данни, съставляващи класифицирана информация, както и факти от интимния живот на кандидатите.

- В чл. 10 се създава нова ал. 2 със следното съдържание:
Чл. 10 /2/ Писмените отговори от кандидатите по чл. 7 се представят във ВСС най-късно един ден преди изследването на кандидата и се публикуват на интернет страницата на Висшия съдебен съвет.

3.2. Приема предложението на Комисията по предложенията и атестирането за създаване на нова ал. 2 на чл. 4 от Правилата за избор на административни ръководители на органите на съдебната власт по чл. 164, ал. 1, т. 2-4 от ЗСВ.
„Ал. 2. Заявлението и приложените към него документи се подават лично от кандидата или от писмено упълномощен негов представител в Администрацията на Висшия съдебен съвет. Заявления, подадени след срока, не се приемат.”
Досегашната ал. 2 става ал. 3.

Предложение на КПВ:
Чл. 4, новата ал. 3, нова т. 10 със следното съдържание: Служебна бележка от административния ръководител, удостоверяваща наличие на стажа по чл. 170 от ЗСВ, към датата на изтичане на срока за подаване на документи.
Досегашната т. 10 става т. 11.

3.3. Предложенията за изменение на Правилата да се отправят до ВСС.
3.4. Точката да се включи в дневния ред за заседанието на ВСС на 19.06.2014 г. 

4. ОТНОСНО: Решение на Комисия „Професионална квалификация, информационни технологии и статистика” от 03.06.2014 г. относно решение на Управителния съвет на НИП за изменение и допълнение на Правилника за организацията на НИП и неговата администрация.

КОМИСИЯТА ПО ПРАВНИ ВЪПРОСИ
Р Е Ш И:

4.1. ОДОБРЯВА по принцип изменението и допълнението на Правилника за организацията на Националния институт на правосъдието и неговата администрация.
4.2. В следващото заседание на КПВ да се изяснят мотивите за изменението по т. 1 и 2 от извадката от протокол № 64/20.05.2014 г. на НИП.

5. ОТНОСНО: Проект на Постановление на Министерския съвет за допълнение на Наредбата за служебните командировки и специализации в чужбина, изпратен от Министерство на правосъдието.

КОМИСИЯТА ПО ПРАВНИ ВЪПРОСИ
Р Е Ш И:

5.1. Предлага на Висшия съдебен съвет да съгласува проекта на Постановление на Министерския съвет за допълнение на Наредбата за служебните командировки и специализации в чужбина.
5.2. Точката да се внесе като допълнителна в дневния ред за заседанието на ВСС на 12.06.2014 г.

 6. ОТНОСНО: Решение на Комисията по предложенията и атестирането от 27.05.2014 г. относно становище на Правната комисия на Съюза на съдиите в България във връзка с изпитните казуси от конкурса за младши съдии и решението към тях.

КОМИСИЯТА ПО ПРАВНИ ВЪПРОСИ
Р Е Ш И:

6.1. ОТЛАГА разглеждането на т. 6 за следващо заседание на комисията, за запознаване.

7. ОТНОСНО: Решение на Комисията по анализ и отчитане степента на натовареност на ОСВ от 03.06.2014 г. във връзка с решение на КПВ по протокол № 18/26.05.2014 г. относно писма от председателите на ОС и РС гр. Благоевград.
КОМИСИЯТА ПО ПРАВНИ ВЪПРОСИ
Р Е Ш И:

7.1. Приема  становището на Комисията по анализ и отчитане степента на натовареност.
7.2. Да се изпрати отговор до председателя на Районен съд гр. Благоевград, съобразно становището на Комисията по анализ и отчитане на степента на натовареност от 20.05.2014 г.

8. ОТНОСНО: Писмо от Гражданско сдружение за защита на гражданите във връзка с избора на председател на Софийски апелативен съд.
КОМИСИЯТА ПО ПРАВНИ ВЪПРОСИ
Р Е Ш И:
8.1 Приема за сведение писмото на Гражданско сдружение за защита на гражданите във връзка с избора на председател на Софийски апелативен съд.

9. ОТНОСНО: Сигнал от Христо Симеонов Бояджиев, гр. Петрич във връзка с устройствения правилник на ВСС.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение сигнала на Христо Симеонов Бояджиев, гр. Петрич във връзка с устройствения правилник на ВСС.

10. ОТНОСНО: Проект на РМС за одобряване на мерки за подобряване на средата за развитие на бизнес в България, с оглед на показателите на България в доклада „Правене на бизнес” на Световната банка от г-жа Даниела Бобева – зам. министър-председател по икономическото развитие, изпратен от Министерство на правосъдието, за становище.

КОМИСИЯТА ПО ПРАВНИ ВЪПРОСИ
Р Е Ш И:

10.1. Възлага на г-жа Юлиана Колева – председател на КПВ да подготви становище по проекта на РМС за одобряване на мерки за подобряване на средата за развитие на бизнес в България, с оглед на показателите на България в доклада „Правене на бизнес” на Световната банка.
ДОПЪЛНИТЕЛНИ ТОЧКИ:

11. ОТНОСНО: Отговори на въпроси във връзка с предстоящия Четвърти кръг на мониторинга на Групата държави срещу корупцията на тема „Превенция на корупцията по отношение на народните представители, съдиите и прокурорите”, изготвени от Мартин Величков – старши експерт-юрисконсулт в дирекция „Правна”.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема с направените корекции предоставените отговори на въпроси във връзка с предстоящия Четвърти кръг на мониторинга на Групата държави срещу корупцията на тема „Превенция на корупцията по отношение на народните представители, съдиите и прокурорите”.
11.2. Изпраща отговорите по т. 11 на Комисия „Международна дейност”, по компетентност.

12. ОТНОСНО: Становище от Мартин Величков – старши експерт-юрисконсулт в дирекция „Правна” относно писмо от зам.окръжния прокурор на ОП-Ямбол за определяне на ранг и трудово възнаграждение на Емилиян Атанасов Козловски – следовател в Окръжен следствен отдел в ОП-Ямбол.

КОМИСИЯТА ПО ПРАВНИ ВЪПРОСИ
Р Е Ш И:

12.1. Приема становището относно писмото на зам.окръжния прокурор на ОП-Ямбол за определяне на ранг и трудово възнаграждение на Емилиян Атанасов Козловски – следовател в Окръжен следствен отдел в ОП-Ямбол.
12.2. Изпраща становището по т. 12 на Комисията по предложенията и атестирането.

ПРЕДСЕДАТЕЛ
НА КОМИСИЯТА:	/П/	     
                          ЮЛИАНА КОЛЕВА